Keywords

Summary



Keywords

1. Uskladitev davčne zakonodaje – Skupni sistem davka na dodano vrednost – Oprostitve – Storitve, ki so tesno povezane s športom ali telesno vzgojo – Ukvarjanje s športom – Pojem – Neorganizirane in nesistematične športne dejavnosti, ki niso namenjene sodelovanju na športnih tekmovanjih – Vključitev

(Direktiva Sveta 2006/112, člen 132(1)(m))

2. Uskladitev davčne zakonodaje – Skupni sistem davka na dodano vrednost – Opravljanje storitev – Transakcije, sestavljene iz več elementov – Transakcija, ki jo je treba šteti za enotno storitev – Merila za ugotavljanje

(Direktiva Sveta 2006/112)

3. Uskladitev davčne zakonodaje – Skupni sistem davka na dodano vrednost – Oprostitve – Storitve, ki so tesno povezane s športom ali telesno vzgojo – Dostop do kopališča – Vključitev – Merila – Presoja, ki jo opravi nacionalno sodišče

(Direktiva Sveta 2006/112/EU, člen 132(1)(m))

Summary

1. Člen 132(1)(m) Direktive 2006/112 o skupnem sistemu davka na dodano vrednost je treba razlagati tako, da je mogoče neorganizirane in nesistematične športne dejavnosti, ki niso namenjene sodelovanju na športnih tekmovanjih, opredeliti kot ukvarjanje s športom v smislu te določbe.

Ta določba za svojo uporabo ne zahteva, da se je treba s športno dejavnostjo ukvarjati na določeni ravni, na primer poklicno, niti da se je treba s športno dejavnostjo ukvarjati na določen način, in sicer redno, organizirano ali z namenom sodelovanja na športnih tekmovanjih, vendar le če se ta dejavnost ne izvaja samo za zabavo in rekreacijo.

(Glej točki 22 in 25 ter točko 1 izreka.)

2. Glej besedilo odločbe.

(Glej točke od 27 do 30.)

3. Člen 132(1)(m) Direktive 2006/112 o skupnem sistemu davka na dodano vrednost je treba razlagati tako, da lahko dostop do kopališča, kjer obiskovalcem niso na voljo samo naprave za izvajanje športnih dejavnosti, temveč so jim na voljo tudi druge vrste dejavnosti za zabavo ali rekreacijo, lahko pomeni opravljanje storitev, ki so tesno povezane s športom. Nacionalno sodišče mora ob upoštevanju elementov razlage, ki jih v tej sodbi poda Sodišče, in posebnih okoliščin postopka v glavni stvari ugotoviti, ali je tako.

V zvezi z obstojem enotne kompleksne storitve v postopku v glavni stvari je treba proučiti, ali naprave, ki jih vsebuje kopališče, skupaj sestavljajo celoto, tako da dostop do te celote pomeni eno samo storitev, katere razdelitev bi bila umetna. Če je glede tega kot v obravnavanem primeru s ponujeno vstopnico za kopališče mogoč dostop do vseh naprav, brez razlikovanja glede na vrsto dejansko uporabljene naprave, način in trajanje njene uporabe med veljavnostjo vstopnice, je ta okoliščina pomemben indic za obstoj enotne kompleksne storitve.

V okviru take enotne kompleksne storitve se je treba za odgovor na vprašanje, ali je prevladujoči element možnost izvajanja športnih dejavnosti iz člena 132(1)(m) Direktive 2006/112 ali zabava in rekreacija, opreti na vidik povprečnega potrošnika, ki ga je treba določiti na podlagi celote objektivnih elementov. Pri tej presoji celote je treba upoštevati zlasti zasnovo zadevnega kopališča, ki izvira iz njegovih objektivnih značilnosti, in sicer različnih vrst ponujenih infrastruktur, njihove opreme, števila in pomembnosti glede na celotno kopališče.

(Glej točke 32, 33 in 37 ter točko 2 izreka.)